বড়পর্দায় রণবীরের কাপুরের দিদি ঋদ্ধিমার গোপন শুটিং?

কলকাতা: এবার বড়পর্দায় পা রাখতে চলেছেন অভিনেত্রী ও জুয়েলারি ডিজাইনার ঋদ্ধিমা কাপুর সাহনি (Riddhima Kapoor Sahni)। এক বছর আগে ওটিটি-তে ‘ফ্যাবুলাস লাইফস ভার্সেস বলিউড ওয়াইভস’ দিয়ে অভিনয়ে যাত্রা শুরু করেছিলেন, এবার বড়পর্দায় ডেবিউ করতে চলেছেন ঋদ্ধিমা। কোন ছবিতে অভিনয় করবেন তিনি?

বলিউডের ইতিহাসে কাপুর পরিবারের অবদান অনস্বীকার্য। তবে বাড়ির মেয়ে-বউদের নিয়ে গোঁড়া ছিল কাপুর পরিবার। বাড়ির মেয়ে- বউরা সিনেমায় কাজ করবেন, এটা নাকি পছন্দ করতে না রাজ কাপুর। প্রথা প্রথম ভাঙার সাহস দেখিয়েছিলেন রাজ কাপুরের বড় বউমা ববিতা কাপুর। তারপর রাজ কাপুরের দুই নাতনি করিশ্মা ও করিনাও অভিনয়ে আসেন। সফলতাও পেয়েছিলেন তাঁরা। ঋষি কাপুরের মেয়ে ঋদ্ধিমা অভিনয়ে আসেননি। পেশায় ডিজাইনার ঋদ্ধিমা নিজের ব্যবসা নিয়েই ছিলেন ব্যস্ত। এবার ঋদ্ধিমাও বড়পর্দায় ডেবিউ করতে চলেছেন। ইতিমধ্যেই শুরু হয়ে গেছে ছবির শ্যুটিং। ঋদ্ধিমা নিজেই সিলমোহর দিলেন সেকথায়, “হ্যাঁ, আমি এখন পাহাড়ে একটি ছবির শুট করছি।” যদিও ছবির বিস্তারিত তথ্য এখনই খোলসা করতে নারাজ তিনি।